ઝિમ્બાબ્વેમાં સત્તા પરિવર્તન, પરિવાર સાથે રાષ્ટ્રપતિ મુગાબેની અટકાયત\nહરારેમાં આર્મી તેની ટેન્ક સાથે તૈનાત

ઝિમ્બાબ્વેની સેનાએ રાષ્ટ્રીય પ્રસારણકર્તા ZBC પર કબજો કરી લીધો છે. મુગાબે સુરક્ષિત છે પરંતુ જાણવા મળતી વિગતો પ્રમાણે તેમની અટકાયત કરી લેવામાં આવી છે.  

ચેનલ પર એક નિવેદન વાંચવામાં આવ્યું, જેમાં જણાવવામાં આવ્યું કે 'અપરાધીઓની સામે કાર્યવાહી' હાથ ધરી છે. 

સાથે જ કહ્યું છે કે 'સેનાએ સરકારને ઉથલાવી' નથી. 

બીજી બાજુ, શાસક પક્ષ ઝાનુ પીએફએ ટ્વિટર પર જાહેર કર્યું છે, "ઈ. મન્નાગગ્વાને વચગાળાના રાષ્ટ્રપતિ બનાવવામાં આવ્યા છે. 

"રાષ્ટ્રપતિ તથા તેમના પરિવારની અટકાયત કરવામા આવી છે...બિન-લોહિયાળ સત્તા પરિવર્તન થયું છે.

"ઝિમ્બાબ્વે કે પાર્ટીએ રાષ્ટ્રપતિ કે તેમના પત્નીની જાગીર નથી. ભ્રષ્ટ અને ઠગ લોકોની ધરપકડ કરવામાં આવી છે."

તમને આ પણ વાંચવું ગમશે

બુધવારે વહેલી સવારે ઝિમ્બાબ્વેની રાજધાની હરારેમાં કેટલાક સ્થળોએ ગોળીબારના અવાજો સંભળાયા હતા. મુખ્ય રસ્તા પર સૈન્ય ગોઠવાઈ ગયું છે. 

ટીવી પર સેનાનું નિવેદન વાંચવામાં આવ્યું હતું. જેમાં કહેવાયું હતું કે, 'મુગાબેની નજીકના લોકો દેશની આર્થિક અને સામાજિક તારાજી માટે જવાબદાર છે' તેમની સામે કાર્યવાહી હાથ ધરવામાં આવી છે. 

"અમે અમારું અભિયાન પૂર્ણ કરીશું, એટલે સ્થિતિ સામાન્ય થઈ જશે તેવી આશા છે."

ઝિમ્બાબ્વે આર્મીના સૈન્ય અધિકારીએ ટીવી ચેનલ પર નિવેદન આપ્યું

સેના દ્વારા નિવેદનમાં જણાવવામાં આવ્યું હતું કે 93 વર્ષીય મુગાબે અને તેમનો પરિવાર સુરક્ષિત છે. 

બ્રિટનના વિદેશ મંત્રાલય દ્વારા નાગરિકોને બહાર નહીં નીકળવા સલાહ આપી છે. જ્યારે બુધવારે હરારે ખાતેની અમેરિકાની ઍમ્બેસી બંધ રહેશે. 

ઝિમ્બાબ્વેના સેનાધ્યક્ષ જનરલ કૉન્સ્ટાનિયો સિવેન્ગાએ સૈન્ય દખલની ચેતવણી આપી હતી. જેને સત્તારૂઢ પાર્ટીએ 'રાષ્ટ્રદ્રોહી કૃત્ય' જણાવ્યું હતું.  

સમાચાર સંસ્થા રોયટર્સના કહેવા પ્રમાણે, ZBCની ઓફિસ પર કબ્જો કરતી વખતે સૈનિકોએ ત્યાંના કર્મચારીઓ સાથે ગેરવર્તાવ કર્યો હતો. 

સૂત્રોએ ઉમેર્યું કે કર્મચારીઓને કહેવામાં આવ્યું છે કે તેમણે ચિંતા કરવાની જરૂર નથી અને સૈનિકો તેમની સુરક્ષા કરવા માટે તૈનાત કરવામાં આવ્યા છે.

ઝિમ્બાબ્વેના સેનાધ્યક્ષ જનરલ કૉન્સ્ટાનિયો સિવેન્ગા

હરારેમાં બીબીસીના શીંગાઈ ન્યોકાએ જણાવ્યું, " ઉત્તરમાં આવેલા વિસ્તારોમાં જ્યાં રાષ્ટ્રપ્રમુખ અને અન્ય ઘણા સરકારી અધિકારીઓ રહે છે ત્યાંથી ભીષણ ગોળીબારનો અવાજ સંભળાયો હતો."

અત્રે નોંધવું કે મુગાબેએ સત્તા મામલે થયેલા વિવાદને...\n\ntl;dr:
ઝિમ્બાબ્વેની સત્તારૂઢ પાર્ટીએ દાવો કર્યો છે કે સત્તા પરિવર્તન બાદ રાષ્ટ્રપતિ રોબર્ટ મુગાબેની અટકાયત કરી લેવામાં આવી છે.